Χόχλια Ευρυτανίας

Η Χόχλια είναι ορεινό χωριό του νομού Ευρυτανίας σε υψόμετρο 920 μέτρων.

Γεωγραφία - Ιστορία
Η Χόχλια βρίσκεται στην επαρχιακή οδό Καρπενησίου - Νεράιδας και απέχει 33 χλμ. βόρεια από το Καρπενήσι. Στα δυτικά του χωριού προς το ύψωμα Κορυφή (995 μ.) υπάρχει ο αρχαίος οικισμός «Γλα», όπου έχουν βρεθεί αρχαία αντικείμενα, κτερίσματα και τάφοι. Το πιο σημαντικό εύρημα είναι ένα χάλκινο αγαλματίδιο που παριστάνει τον θεό Διόνυσο στεφανωμένο με κισσό. Έχει χρονολογηθεί στον 2ο αι. π.Χ., το ύψος του είναι 48 εκατοστά και φυλάσσεται στο Εθνικό Αρχαιολογικό Μουσείο ΑθηνώνΣ. Καρούζου, "Eine Bronzestatuette des Dionysos aus Aitolien", Wandlungen: Studien zur antiken und neuern Kunst, Ernst Homann-Wedeking gewidmet, (Waldassen-Bayern 1975) σσ. 205-216· R. Thomas, I (Darmstadt 1992) σσ. 128-129· H.F. Sharpe, From hieron and oikos: The religious and secular use of Hellenistic and Greek Imperial bronze statuettes (διδ. διατρ. Πανεπιστήμιο Ιndiana, 2006) σσ. 165, 247-248.. Σύμφωνα με ορισμένους μελετητές, η περιοχή θεωρείται ότι είναι η πρωτεύουσα της αρχαίας Ευρυτανίας Οιχαλία, βλ. Οιχαλία (αρχαία πόλη) όπου κατοικούσαν οι αρχαίοι Δόλοπες. Από παραφθορά του ονόματος προήλθε το όνομα Χόχλια. Στα νοτιοδυτικά του «Γλα» υπάρχει το προσκυνητάρι της Αγίας Παρασκευής που η σκεπή του στηρίζεται σε δύο περίτεχνα κιονόκρανα και είναι στολισμένη με μετόπες.

 Διοικητικά 
Η παλιά ονομασία ήταν Κόχλια ή Χόχλια, μέχρι το 1940 που διορθώθηκε σε Χόχλια. Ως κοινότητα συστάθηκε για πρώτη φορά το 1912 και ο οικισμός ορίστηκε έδρα της. Σύμφωνα με το σχέδιο Καλλικράτης αποτελεί τη τοπική κοινότητα Χόχλιας που ανήκει στη δημοτική ενότητα Κτημενίων του Δήμου Καρπενησίου και σύμφωνα με την απογραφή του 2011 έχει πληθυσμό 30 κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 51510 (σελ. 180 του pdf).

Παραπομπές

Εξωτερικοί σύνδεσμοι
Το αγαλματίδιο του Διονύσου από τον ιστότοπο http://petralona-evr.blogspot.com

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου